আইওএমের প্রতিবেদনে বলা হয়, গত সেপ্টেম্বর মাস পর্যন্ত আইওএম ও তার অংশীদাররা মানবপাচার ও শোষণের অন্তত ৯৯টি ঘটনার প্রমাণ পেয়েছে। সেগুলোর মধ্যে ৩৫টি রোহিঙ্গা কন্যাশিশু, ৩১ জন রোহিঙ্গা নারী, আটটি রোহিঙ্গা ছেলে ও ২৫ জন রোহিঙ্গা পুরুষ। নারী ও কন্যাশিশুদের শোষণের শিকার হওয়ার পাশাপাশি শ্রম দিতে বাধ্য হওয়া, ঋণগ্রস্ত হওয়া, শিশুশ্রম, জীবিকার জন্য যৌনতায় বাধ্য হওয়ার উদাহরণ রয়েছে। প্রতিবেদনে বলা হয়েছে, কম বয়সী নারীদের গৃহকর্মী হিসেবে নিয়োগ করা হলেও পরে তাদের যৌনকাজে বাধ্য করা হচ্ছে। এ ছাড়া বিদেশে পাচারের জন্য ভুয়া পরিচয়পত্র ব্যবহার করা হচ্ছে। জোরপূর্বক বিয়ের উদ্দেশ্যে কিশোরীদের অপহরণের ঘটনাও ঘটছে।